  Виталий Пронин Выль ар уе часъёс шоры ум учке!Сыскиськоно. Соку ымнырысь быгытъёс золско. Йырвиыме ивор келяло: адями кӧтсэ тыре на, изёно ӧвӧл. Жвачкады ӧвӧл ке, пиньдэс сузялэ. Юг-юг тылъёс ӝуатоно. Пеймыт дыръя мугорын мелатонин гормон кылдэ. Со бӧрсьы адямилэн иземез потыны кутске. Югыт азьын та гормон сылме. Ментол мазен зыраськоно. Мугорез кезьытомытӥсь сурет изем потонэз уллялоз. Мазьды ӧвӧл ке, пельпум но пыдес котыръёсты куаж-куаж чепылляно. Корка трос крезьгур лэзёно. Киосты ог минутлы кезьыт вуэ месоно. Кужекъяны кутскытозязы, чидано. Собере зол-зол ӵушылӥськоно. Тэтчано, бызьылоно, киосты-пыдъёсты выретоно. Озьы вир умойгес ветлыны кутскоз, синъёс ас понназы усьтӥськозы. Макем трос сиськоды, сокем зол иземды потоз. Угось сиёнэз вормон понна ӝуш трос кужымзэ быдтэ но жаде. Ольга Корепанова Туспуктӥз А. Горбунов Теги: Выльар дэмланъёс  